О Б Щ И Н С К И   С Ъ В Е Т – Ч Е П Е Л А Р Е


Р  Е  Ш  Е  Н  И  Е
№ 292

Взето с Протокол № 32 от редовно заседание на Общински съвет – Чепеларе, проведено на 25.09.2025 година.

ОТНОСНО: Вземане на решение за почасово отдаване под наем на свободни помещения в сградите на детските градини на територията на гр.Чепеларе.

Общински съвет – Чепеларе като изслуша предложението на кмета на общината, постоянната комисия по „Общинска собственост, устройство на територията, инфраструктура и екология“ и след станалите разисквания на основание чл. 21, ал. 1, т. 8 и т. 12 от ЗМСМА и чл. 8, ал. 1 и чл. 14, ал.7 във вр. с чл.12, ал.1 от Закона за общинската собственост:

                                                          Р   Е   Ш   И:

		Общински съвет – Чепеларе:

		1.	Дава съгласие за почасово отдаване под наем на свободните помещения в сградите на Детска градина- Чепеларе за организирани занимания – творчески работилници, езикови курсове, спортни и културни дейности, срещи на родителски клубове и други обществени инициативи, при стриктно спазване на изискванията за сигурност и без нарушаване на основния учебно-възпитателен процес.
		2.	Определя цена от 10 (десет) лева или 5,11 ( пет евро и единадесет евро цента) евро на час за ползване на помещение.
		3.	Упълномощава директора на Детска градина-Чепеларе да сключва почасови договори за ползване на празни помещения при спазване на правилата за сигурност и без нарушаване на учебния процес.
		4. Определя, че всички приходи от тези наеми остават в бюджета на детската градина и се разходват целево за подобряване на материално-техническата база и  условията на обучение.

